မုဆိုးတစ်သက် တံငါတစ်မနက်၊ တံငါတစ်သက် ချိပ်တစ်ခက်

မုဆိုးတစ်သက် တံငါတစ်မနက်၊ တံငါတစ်သက် ချိပ်တစ်ခက် သည် မြန်မာဆိုရိုးစကား ဖြစ်သည်။

အဓိပ္ပာယ်

“မုဆိုးတစ်သက် တံငါတစ်မနက်၊ တံငါတစ်သက် ချိပ်တစ်ခက်” ဆိုသည်မှာ သက်ရှိသတ္တဝါများ သေဆုံးရမှုပမာဏကို နှိုင်းယှဉ်ပြသော ဆိုရိုးစကားဖြစ်သည်။ မုဆိုးတစ်ဦးသည် တစ်သက်တာလုံး သတ်ဖြတ်သော သားကောင်အရေအတွက်သည် တံငါသည်တစ်ဦး တစ်မနက်တည်း သတ်ဖြတ်သော ငါးအရေအတွက်နှင့် ညီမျှနိုင်ပြီး တံငါသည်တစ်ဦး တစ်သက်တာလုံး သတ်ဖြတ်သော ငါးအရေအတွက်သည် ချိပ်မွေးမြူသူများ ချိပ်ကို ရယူရန် သတ်ဖြတ်ရသော ချိပ်ပိုးအရေအတွက်နှင့် ညီမျှနိုင်သည်ဟု ဆိုလိုသည်။ သတ်ဖြတ်ခံရသော သတ္တဝါအရေအတွက်သည် လုပ်ငန်းအမျိုးအစားအပေါ် မူတည်၍ ကွာခြားနိုင်ကြောင်းကို ဤဆိုရိုးစကားက ဖော်ပြသည်။ အချို့လုပ်ငန်းများသည် သတ္တဝါများစွာ သေဆုံးစေနိုင်ပြီး အချို့လုပ်ငန်းများတွင် သတ္တဝါအနည်းငယ်သာ သေဆုံးစေနိုင်ကြောင်းကို နှိုင်းယှဉ်ပြခြင်းဖြစ်သည်။ “မုဆိုးတစ်သက် ချိပ်တစ်ခက်” ဟူ၍လည်း အသုံးပြုသည်။

ကိုးကားချက်များ

   "သူ့အသက်သတ်ခြင်းသည် ပါဏာတိပါတကံ သက်ရောက်၍.. မုဆိုးတစ်သက် တံငါတစ်မနက်၊ တံငါတစ်သက် ချိပ်တစ်ခက်ဟူ၍ ရှေးလူကြီးများ ဆိုရိုးစကား ရှိခဲ့၏။" [၁၃၂၀] စာဗိမာန် ၇၊ ၇။ ၂၅။
   "မုဆိုးတစ်သက် ချိပ်တစ်ခက်ဟုဆိုသော ဆိုရိုးစကားကို လူအများ ကြားဖူးကြပေမည်။ …ဤဆိုစကားသည် လုံးဝ မှားယွင်းကြောင်း ချိပ်ပိုး မွေးမြူနည်းကို သိပ္ပံနည်းကျစွာ ကျင့်သုံးခဲ့ပါက မုချ တွေ့ရမည်ဖြစ်ပါသည်။" [၁၃၅၁] ချိပ်သိ။ ၉။

ကိုးကား

Category:မြန်မာဆိုရိုးစကားများ